kardosdrur/scandi-wiki huggingface dataset:
Dan Aykroyd

Daniel Edward "Dan" Aykroyd (født 1. juli 1952) er en canadisk-amerikansk skuespiller, komiker, manuskriptforfatter og musiker.

Dan Aykroyd slog oprindeligt igennem som medvirkende i det amerikanske tv-program Saturday Night Live i 1970'erne. Han skabte herefter sammen med John Belushi duoen The Blues Brothers og opnåede endvidere stor kommerciel succes med filmen Ghostbusters.

The Blues Brothers 

Aykroyd var gode venner med John Belushi. Ifølge Aykroyd, var det hans første møde med Belushi, der hjalp med at tænde gnisten til deres populære Blues Brothers. Da de mødtes i en klub Aykroyd besøgte, satte Akroyd en blues-plade på som baggrundsmusik, og det stimulerede fascination af Blues i Belushi, der primært var en fan af heavy metal. Aykroyd lærte John om de finere nuancer i blues- og soulmusik, og med lidt opmuntring fra den daværende SNL-musikdirektør Paul Shaffer, førte det til dannelsen af deres Blues Brothers-figurer.

Udvalgt filmografi 
 The Rutles: All You Need Is Cash (tv-film)
 The Blues Brothers (1980)
 Bossen og Bumsen (1983)
 Ghostbusters (1984)
 Vi er spioner (1985)
 Røven fuld af penge 2 (1988)
 Ferie med bjørn på (1988)
 Ghostbusters II (1989)
 Driving Miss Daisy (1989)
 Masser af modgang (1991)
 My Girl (1991)
 Chaplin (1992)
 My Girl 2 (1994)
 Sgt. Bilko (1996)
 Pearl Harbor (2001)
 50 First Dates (2004)
 Jeg erklærer jer nu for Chuck og Larry (2007)
 Ghostbusters (2016)
 Ghostbusters: Afterlife (2021)

Eksterne henvisninger 

 

Skuespillere fra Canada
Komikere fra Canada
Musikere fra Canada
Oscar-nominerede skuespillere
Canadiere i 1900-tallet
Canadiere i 2000-tallet
Antonio López de Santa Anna

Antonio López de Santa Anna, egentlig Antonio de Padua María Severino López de Santa Anna y Pérez de Lebrón (født 21. februar 1794 i Xalapa i delstaten Veracruz, død 21. juni 1876 i Mexico by) var en mexicansk general, politiker og præsident. 

Den 21. april 1836 tabte han Slaget ved San Jacinto. Han blev taget til fange dagen efter, og nogle dage senere underskrev han fredstraktaten. Dette afsluttede krigen mellem Texas og Mexico og resulterede i, at den nye uafhængige stat Republikken Texas blev oprettet.

Eksterne henvisninger 

 

Mexicos præsidenter
Generaler fra Mexico
Termodynamisk kondensator

En termodynamisk kondensator er en varmeveksler, hvor der kommer gas ind i den ene ende og væske ud i den anden ende. Fordi at fluiden kondenserer gennem veksleren, vil temperaturen være konstant hele vejen igennem. Hvis man eksempelvis ønsker at varme et lokale op til 21 °C, kan kondenseringstemperaturen igennem veksleren passende være 25 °C.

Varmen fra kondensatoren vil trænge ud i lokalet, og den energi der derved forsvinder fra kondensatoren, bevirker at fluiden vil kondensere.

Det modsatte sker i en fordamper, hvor varmen trænger fra lokalet/udetemperaturen ind i veksleren, således at fluiden starter som væske og ender som gas.

I et køle-/varmekredsløb skal der være både en kondensator og en fordamper, således at fluiden veksler mellem væske og gas. Typisk ved forskellig tryk og temperaturer. Dertil benyttes en gaskompressor på den ene side og en ekspansionsventil på den anden side.

Varmevekslere
Energiteknik
Termodynamik
Koster (øgruppe)

Koster er en øgruppe i Skagerrak lige ud for Strömstad på Sveriges vestkyst i Bohuslän.  Øgruppen består af en række øer og skær, herunder Nordkoster og Sydkoster, som er adskilt af Kostersundet, Ramsö og det tidligere bemandede fyrsted Ursholmen.  Fra Strömstad sejler der færger til øerne.

Øerne har en helårsbefolkning på cirka 300 personer, hvoraf cirka 240 bor på Sydkoster og cirka 60 på Nordkoster.  Om sommeren øges antallet af beboere til det tidobbelte.  Koster er de vestligste øer med helårsbefolkning i Sverige.  Sydkoster har et areal på 8 km² og Nordkoster 4 km².  Sydøen er grøn og løvrig, mens nordøen er gold og klippefyldt.

Frem til 1960'erne var fiskeri, i særdeleshed rejer, hovederhvervet.  I de seneste tyve år er mange tidligere rigt forekommende fiskearter helt næsten forsvundet, blandt andre torsk og fladfisk.  Makrel findes dog stadig, og optræder i stimer, når de jager brisling.

I de senere år er antallet af fritidhuse og turister øget kraftigt, hvilket har ført til krav om øget hensyn til miljøet.  Da Koster ligger tæt på Norge, er de også blevet et populært fritidsområde for befolkningen ved Oslofjorden.

Den 9. september 2009 planlægges indvielsen af Kosterhavets nationalpark, Sveriges første maritime nationalpark.

Koster er også kendt for bådtypen koster, der er en almuebåd med stævn i begge ender.

Etymologi 
I 1398 skrev man Nordkosters navn som nordr Kostom.  Det antages at navnet kommer af det oldnordiske kostir, som kan oversættes til spisestederne.

Ekstern henvisning 
Hjemmeside om Koster

Øer i Sverige
Bohuslen
Västra Götalands län
Lærdalselven

Lærdalselven er en elv, der løber fra de vestlige dele af Filefjell og Hemsedalsfjellet og ud i Lærdalsfjorden, der er en sydlig fjordarm af Sognefjorden.

Afvandingsområdet er på 1183 kvadratkilometer. Elven er en del af Lærdalsvassdraget, som er det største vandsystem i det tidligere Sogn og Fjordane Fylke, nu en del af Vestland Fylke.

Lærdalselven internationalt berømt for sit fine fiskeri efter atlanterhavslaks. Gennem tiderne har fiskeriet her været som en magnet på kongelige, kendte og rigfolk. Norges kong Harald 5. har regelmæssigt fisket her siden 1970'erne. Det var britiske lorder, som i 1850'erne fandt vej til Lærdalen, hvor de lejede fiskeriet og lod opføre lodges, hvortil de hver sommer vendte tilbage for at opleve Vestlandets natur og fiskeriet efter elvens store laks og havørreder.

Lærdalselven bliver ofte kaldt Dronningen blandt lakseelve, og ved åbningen af Norsk Vildlakscenter omtalte Kong Harald 5. den som "min anden dronning".
 
I 1996 blev lakseparasitten Gyrodactylus salaris påvist, og i et forsøg på at blive den kvit har elven været behandlet med rotenon i 1997. Rotenon er en gift udvundet af en plante, og behandlingen slår alt dyreliv ihjel. Ved behandlingen af Lærdalselven opfiskede man 12 tons døde laks og ørreder.
Parasitten dukkede op igen seks-syv år senere, og man genbehandlede elven i efteråret 2005 og foråret 2006, denne gang med surt aluminium. Alligevel blev parasitten påvist på en lakseunge 16 kilometer oppe fra havet i oktober 2007. I april 2008 blev floden sammen med naboelven Erdalselva på ny behandlet med surt aluminium. Siden er elven efter at have været fredet i en årrække igen blevet åbnet for laksefiskeri.

Lærdalselven har formet dalstrøget gennem Lærdal. Historien fortæller om stadige og til dels voldsomme oversvømmelser. Elven dannede ofte nye løb, hvilket er forklaringen på, hvorfor flere gårde i dag har jord på begge sider af elven. I 1890'erne sikrede man flere steder elvløbet med sten, men der har alligevel været flere oversvømmelser siden, de største i 1920 og 1924. I maj 1971 var der også en større oversvømmelse, hvor man anslog, at elvens vandføring steg til et sted mellem 480 og 660 kubikmeter pr. sekund.

Lærdalselvens vand udnyttes i dag til vandkraftproduktion, og Borgund kraftværk producerer årligt omkring 1.000 GWh på tre kraftværker.

Kilder og henvisninger

 NVE 

Vandløb i Vestland
Brussels Airlines

Brussels Airlines eller brussels airlines (selskabets egen skrivemåde) er et flyselskab fra Belgien, med hovedsæde og Hub på Brussels Airport i byen Zaventem. Det er det største selskab med base i landet, og flyver til over 50 destinationer i 20 europæiske lande samt 14 destinationer i Afrika og 2 til USA.

Selskabet blev oprettet efter en fusion af SN Brussels Airlines og Virgin Express i 2006. Ejeren af Virgin Express Richard Branson afgav allerede i april 2005 kontrollen af hans selskab til SN Airholding som var selskabet bag SN Brussels Airlines. 31. marts 2006 blev det annonceret at de 2 selskaber ville fusionere, og den 7. november blev det nuværende navn offentliggjort. Den første flyvning i det nye selskab fandt sted den 25. marts 2007. De gamle rødder i selskabet kommer tilbage fra det belgiske flyselskab Sabena der blev grundlagt i 1923 og erklæret konkurs i 2001.

Cirka 18 måneder efter den første flyvning meldte Lufthansa den 15. september 2008 ud at de ville overtage 45% af aktierne i selskabet, med en option på at overtage de sidste 55% i 2011. Dette var dog med den betingelse af at EU ville godkende aftalen. Den 15. juni 2009 kom så den endelige godkendelse, og det blev en realitet at selskabet fra 2011 er 100% ejet af Lufthansa og medlem af Star Alliance.

De har over 50 fly i flåden, hvor deres 4 Airbus A330-300 er de største. Disse bruges primært på ruterne til Afrika.

I Danmark flyver selskabet flere daglige afgange til Bruxelles fra Københavns Lufthavn og Billund Lufthavn alle ugens dage.

Referencer

Eksterne henvisninger 

 Brussels Airlines hjemmeside
 Brussels Airlines Channel på Youtube

Flyselskaber fra Belgien
Etableret i 2006
Star Alliance
Lufthansa Group
Danneskjold

Danneskjold eller Danneskiold har flere betydninger:

 Danneskjold (stengrund) – en stengrund, der er ca. 1/2 sømil lang og ca 2,2 m på den mindste dybde, som ligger ca. 600 m fra stranden ud for kapellet ved Liselund på Møns østside.
 Danneskiold – et navn i forskellige varianter givet til uægte børn af kongerne Christian 3. og Christian 5..
Fritz Lipmann

Fritz Albert Lipmann (født 12. juni 1899 i Königsberg, Tyskland, død 24. juli 1986 i Poughkeepsie, New York, USA) var en tysk-amerikansk læge og biokemiker, der i 1945 var med til at opdage coenzym A. For opdagelsen samt yderligere forskning i enzymet tildeltes han i 1953 Nobelprisen i medicin sammen med Hans Krebs. Lipmann viste bl.a., at pantotensyre indgår i coenzym A. 

Lipmann studerede medicin ved Albertus-Universität Königsberg, hvorfra han dimitterede i 1924. Han studerede derefter kemi og læste ph.d. ved Kaiser-Wilhelm-Institut i Berlin. Senere fulgte han med Otto Meyerhof til Kaiser-Wilhelm-Institut für Medicin i Heidelberg.

Han levede og arbejdede i USA fra 1939. Fra 1949 til 1957 var han professor i biokemi ved Harvard Medical School. Fra 1957 var han forsker ved Rockefeller University, New York City. Han tildeltes National Medal of Science i 1966.

Læger fra Tyskland
Læger fra USA
Biokemikere
Nobelprismodtagere i medicin
Personer fra Königsberg
Nobelprismodtagere fra Tyskland
Nobelprismodtagere fra USA
Ivar Frounberg

Ivar Frounberg (født 12. april 1950) er en dansk komponist.

Ivar Frounberg blev først uddannet som organist, og havde senere studier i komposition hos Niels Viggo Bentzon og Ib Nørholm på Det Kongelige Danske Musikkonservatorium, hos Morton Feldman i USA, samt hos Iannis Xenakis i Italien. Ivar Frounberg er professor i komposition ved Musikkhøjskolen i Oslo og har tidligere undervist som docent i komposition, elektro-akustisk musik og computerbrug ved Det Kongelige Danske Musikkonservatorium.

Eksterne henvisninger 
 Biografi hos Edition S (forlag)

Komponister fra Danmark
Danskere i 1900-tallet
Danskere i 2000-tallet
Klassiske komponister fra det 20. århundrede
Klassiske komponister fra det 21. århundrede
Personer i Kraks Blå Bog
Candidiasis

Candidiasis er en svampeinfektion med svampe i slægten Candida, mest hyppigt med svampen Candida albicans. Candidiasis omfatter infektioner som varierer fra overfladiske, som trøske og skedesvamp (vaginitis), til systemiske livstruende sygdomme. De systemiske infektioner kaldes også candidæmi og forekommer primært i svært immunkompromiterede individer, f.eks. AIDS-, kræft- eller transplantationspatienter.

Behandling 
Behandling består af antimykotika. Til de overfladiske infektioner anvendes topikale antimykotika som f.eks. cremer, geler, puddere, shampoo eller vagitorier. Populære præparater i Danmark omfatter Brentan®, Canesten®, Mycostatin® og Pevaryl®.

Til alvorlige overfladiske infektioner eller systemiske infektioner anvendes perorale eller parenterale antimykotika, som f.eks. Diflucan®, Cancidas® eller Amphotericin B.

Se også 

 Antimykotika
 Candida albicans

Svampesygdomme
Axel Rosenkrantz (lensbaron)

Axel lensbaron Rosenkrantz (12. december 1670 på Rosendal – 14. november 1723) var en dansk-norsk godsejer og amtmand. Han var søn af baron Ludvig Rosenkrantz og Karen Movat.

Axel Rosenkrantz havde hele tre ældre brødre, hvorfor det ikke umiddelbart lå i kortene, at han skulle komme i besiddelse af det af faderen oprettede Baroniet Rosendal. Men hans tre ældre brødre døde alle i årene 1689-1691, hvorfor Axel i 1691 kunne tiltræde arven. Hans fader havde været en slet økonom og optaget betydelig gæld, men 1693 fik Axel bevilling til atter med fuld adelige frihed at tilbageløse sædegården Hovland, der var udlagt til kreditorerne. 

I årene fra 1696-1703 var Axel Rosenkrantz amtmand over Bergenhus Amt. 

I 1709 valgte han indgå ægteskab under sin stand med en præstedatter fra Stavanger, Anne Christine Jensdatter Gjødesen (1669-1750). I dette ægteskab fødtes kun døtre, hvorfor den mandlige linje uddøde, og Rosendal i henhold til baroniets erektionsbestemmelser hjemfaldt til kronen.

Kilder 
 Danmarks Adels Aarbog 1985-87

Axel
Nordmænd i 1600-tallet
Amtmænd fra Norge
Lensbaroner fra Danmark
Nordmænd i 1700-tallet
Godsejere fra Norge
Axel Rosenkrantz

Axel Rosenkrantz er navnet på flere personer:

 Axel Nielsen Rosenkrantz (1552-1623) til Halkær, Buderupholm m.m. var en dansk godsejer.
 Axel Eriksen Rosenkrantz (1552-1630) til Glimminge, Skjoldemose m.m. var en dansk godsejer.
 Axel Rosenkrantz (1650-1712) (1650-1712) til Ørupgård var en dansk-svensk godsejer og officer.
 Axel Rosenkrantz (død 1724) (død 1724) til Landting, Spøttrup og Damsbo var en dansk godsejer.
 Axel Rosenkrantz (lensbaron) (1670-1723) til Baroniet Rosendal –dansk-norsk amtmand og godsejer.
 Axel Rosenkrantz (1733-1802) (1733-1802) til stamhuset Søby Søgård var en en dansk godsejer og officer.
 Axel Rosenkrantz de Lasson (1740-1812) var dansk etatsråd og proprietær.

Axel
John Landis

John David Landis (født 3. august 1950) er en amerikansk filminstruktør, manuskriptforfatter, skuespiller og producer.

Udvalgt filmografi

Instruktion 
 Schlock (1973)
 Kentucky-kliken (1977)
 Delta kliken (1978)
 The Blues Brothers (1980)
 En amerikansk varulv i London (1981)
 Bossen og Bumsen (1983)
 Ud i natten (1985)
 Vi er spioner (1985)
 De kom, de så, de løb! (1986)
 Coming to America (1988)
 Oscar - fingrene væk fra min datter (1991)
 Blod på tanden (1992)
 Frækkere end politiet tillader 3 (1994)
 The Stupids (1996)
 The Blues Brothers 2000 (1998)
 Susan's Plan (1998)
 Burke and Hare (2010)

Musikvideo 
 Thriller (1983)

Eksterne henvisninger 

 

Filminstruktører fra USA
Filmproducere fra USA
Manuskriptforfattere fra USA
Borgund stavkirke

Borgund stavkirke ligger i  Borgund i Lærdal kommune i Sogn og Fjordane fylke i Norge. Stavkirken blev bygget omkring år 1180 og er den mindst ændrede af de norske stavkirker. Kirken er en såkaldt langkirke og har dragehoveder på gavlene, udskåret portal og svalegang. 

Kirken adskiller sig fra de fleste andre stavkirker ved at indretningen  ikke er blevet væsentlig ændret siden reformationen. Bortset fra prædikestolen og altertavlen er interiøret i Borgund, som den firkantede døbefont i klæbersten (fedtsten), fortsat som det var i middelalderen. 

På grunden, hvor kirken ligger, er der fundet spor efter et ældre byggeri, som kan være fra en tidligere kirke eller offersted.

Stavkirken 
Borgund stavkirke er det, de fleste ser for sig, når de tænker på stavkirker: Tag over tag, spir over spir og dragehoved på mønningen. De fleste af de andre bevarede middelalderstavkirker ser ikke sådan ud, og hvor de gør det, er det fordi de blev ombygget til at ligne Borgundkirken i slutningen af 1800-tallet. Undtagelsen er Heddal stavkirke, som havde alle sine tag og spir allerede før J.C. Dahl og andre begyndte at interessere sig for stavkirkerne i 1800-tallet. Andre stavkirker, som Flesberg stavkirke og Torpo stavkirke, har haft et mere Borgund-lignende udseende tidligere.

Forlæg 
Nogle  af de mest kendte af de andre bevarede stavkirker blev i slutningen af 1800-tallet rekonstruerede og reparerede med Borgundkirken som forlæg. Det gælder Hopperstad stavkirke, Gol stavkirke og Vang stavkirke. Det gjaldt også Fantoft stavkirke, som siden gik tabt i en brand men siden er genopbygget som kopi. Der er også bygget kopier af den genopbyggede Gol stavkirke i Gol og i Beiarn, disse ligner udadtil mere Borgundkirken end Gol stavkirke som den så ud før den blev flyttet fra Gol. Borgundkirken har været direkte inspiration for andre stavkirker bygget i moderne tid, som Chapel in the Hills i Syd-Dakota og Gustav-Adolf-Stabkirche i Harzen i Tyskland. Kopier findes blandt andet også på Epcot i Florida, Euro-park i Rust og i Legoland i Billund. 

De bevarede middelalderstavkirker er kun en procentdel af de, som har været. De giver næppe et særlig fuldendt billede af, hvordan flertallet af stavkirker så ud i middelalderen. Både antallet af bevarede stavkirker og de begrænsede områder, de er fra, giver kun et lille glimt af det som  var. Nogle mener, at de små og enkle kirker som Haltdalen stavkirke og Hedared stavkirke er nærmere den typiske stavkirke end Borgundkirken er, men alligevel er den som et ikon blandt stavkirkerne.

Se også 
 Stavkirker i Norge

Eksterne henvisninger 

 

Stavkirker i Norge
Sogn og Fjordane
Martin Short

Martin Hayter Short (født 26. marts 1950) er en canadisk komiker, skuespiller, manuskriptforfatter, sanger, og producer.

Filmografi 
 De kom, de så, de løb! (1986)
 Brudens far (1991)
 Pingvinen og strandstenen (1994) (stemme)
 Bruden far 2 (1995)
 Mars Attacks! (1996)
 The Santa Clause 3: The Escape Clause (2006)
 Spiderwick Fortællingerne (2008)

Eksterne henvisninger 

 

Skuespillere fra Canada
Komikere fra Canada
John Hughes

John Hughes, Jr. (født 18. februar 1950, død 6. august 2009) var en amerikansk filminstruktør, manuskriptforfatter og producer. John Hughes stod bag nogle af 1980'ernes og 1990'ernes store børne- og ungdomsfilm, bl.a. The Breakfast Club (1985) og Alene Hjemme (1990).

Udvalgt filmografi 
 National Lampoon's Class Reunion (1982), manuskriptforfatter og skuespiller
 Støvsugerpiloten (1983), manuskriptforfatter
 Fars fede ferie (1983), manuskriptforfatter
 Piraten med de ni liv (1983), manuskriptforfatter
 Abefest for viderekomne (1984), Instruktør og manuskriptforfatter
 The Breakfast Club (1985), instruktør, manuskriptforfatter, producer og skuespiller
 Fars frygtelige feriedage (1985), manuskriptforfatter
 Tast mig, jeg er din (1985), instruktør og manuskriptforfatter
 Pretty in Pink (1986), manuskriptforfatter og producer
 En vild pjækkedag (1986), instruktør, manuskriptforfatter, producer og skuespiller
 Sig du elsker mig! (1987), manuskriptforfatter og producer
 Røvtur på 1. klasse (1987), instruktør, manuskriptforfatter og producer
 Næsten voksen (1988), instruktør, manuskriptforfatter og producer
 Ferie med bjørn på (1988), manuskriptforfatter og producer
 Onkel Buck (1989), instruktør, manuskriptforfatter og producer
 Fars fede juleferie (1989), manuskriptforfatter og producer
 Alene hjemme (1990), manuskriptforfatter og producer
 En vild nat (1991), manuskriptforfatter og producer
 Only The Lonely (1991), producer
 Driving Me Crazy (1991), manuskriptforfatter og producer
 Pokkers til krøltop (1991), Instruktør, manuskriptforfatter og producer
 Beethoven (1992), manuskriptforfatter
 Alene hjemme 2: Glemt i New York (1992), manuskriptforfatter og producer
 Jern-Henrik (1993), manuskriptforfatter og producer
 Beethoven's 2nd (1993)
 Alene i byen (1994), manuskriptforfatter og producer
 Miraklet på Manhattan (1994), manuskriptforfatter og producer
 Mallrats (1995)
 101 dalmatinere i levende live (1996), manuskriptforfatter og producer
 Flubber (1997), manuskriptforfatter og producer
 Alene Hjemme 3 (1997), manuskriptforfatter og producer
 Reach The Rock (1998), manuskriptforfatter og producer
 Beethoven’s 3rd (2000)
 Just Visting (2001), manuskriptforfatter
 New Port Sloth (2001), producer
 Storbyens små mirakler (2002), manuskriptforfatter
 Home Alone 4: Taking Back the House (2002)
 Drillbit Taylor (2008), manuskriptforfatter

Eksterne henvisninger 
 

Filminstruktører fra USA
Filmproducere fra USA
Manuskriptforfattere fra USA
Leslie Mann

Leslie Mann Apatow (født 26. marts 1972) er en amerikansk skuespiller bedst kendt for sine roller i sin mand Judd Apatows komediefilm The 40 Year Old Virgin (2005) og Knocked Up (2007).

Udvalgt filmografi 
 Hybridmanden (1996)
 Big Daddy (1999)
 The 40 Year Old Virgin (2005)
 Knocked Up (2007)
 Drillbit Taylor (2008)
 I Love You Phillip Morris (2009)
 17 Again (2009)
 Funny People (2009)
 The Other Woman (2014)
 Single i New york (2016)

Eksterne henvisninger 

 

Personer fra San Francisco 
Filmskuespillere fra USA
Peder Hansen

Peder Hansen henviser til flere personer:

 Peder Hansen (biskop) (1746-1810) – dansk biskop
 Peder Hansen (landstingsmedlem) (1795-1880) – dansk gårdejer og politiker, medlem af Landstinget
 Peder Hansen (politiker, 1798-1878) – dansk gårdfæster og politiker, medlem af Den Grundlovgivende Rigsforsamling
 Peder Hansen (guvernør) (1798-1880) – dansk guvernør i Dansk Ostindien og politiker, medlem af Folketinget
 Peder Hansen (politiker, 1800-1873) – dansk skolelærer og politiker, medlem af Folketinget
 Peder Hansen (1801-1854) – dansk husmand og politisk agitator (Peder Hansen Lundby)
 Peder Hansen (handelsgartner) (1802-1865) – dansk handelsgartner (Johan Peder Hansen)
 Peder Hansen (politiker, 1812-1861) – dansk gårdfæster og politiker, medlem af Folketinget, også kendt som Peder Hansen-Snoldelev
 Peder Hansen (politiker, 1831-1883) – dansk gårdejer og politiker, medlem af Folketinget

Se desuden:
 Peder Hansen Litle (død 1551) – til Sem og Foss, godsejer
 Peder Hansen (superintendent) (død 1591) – dansk teolog og superintendent
 Peder Hansen Resen (1625-1688) – dansk historiker og jurist
 Peder Nielsen Hansen (1867-) – dansk kirurg
 Jørgen Peder Hansen (1923-1994) – dansk politiker
 Jens Peder Hansen (1927-1996) – dansk fodboldspiller

Se også:
 Peter Hansen
Siboni

Siboni er et italiensk efternavn, der henviser til flere personer:

 Erik Siboni – komponist.
 Giuseppe Siboni – sanger og sanglærer.
 Knud Siboni – mikrobiolog.
 Tage Siboni - advokat

Efternavne